
ประกาศเทศบาลตำบลพรหมโลก
เรื่อง  สอบราคาจ้างเหมาปรับปรุงบ้านพักคนชราเป็นอาคารอเนกประสงค์
……………………………

ด้วยเทศบาลตำบลพรหมโลก  อำเภอพรหมคีรี  จังหวัดนครศรีธรรมราช  มีความประสงค์จะ
สอบราคาจ้างเหมาปรับปรุงบ้านพักคนชราเป็นอาคารอเนกประสงค์  รายละเอียดตามแบบแปลนเทศบาลตำบลพรหมโลก

ราคากลางของงานก่อสร้างเป็นเงิน  550,000  บาท  (ห้าแสนห้าหมื่นบาทถ้วน)

วงเงินงบประมาณ  เป็นเงิน  550,000  บาท  (ห้าแสนห้าหมื่นบาทถ้วน)
                    ผู้มีสิทธิเสนอราคาจะต้องมีคุณสมบัติดังนี้


1.  เป็นนิติบุคคลหรือบุคคลธรรมดา  ผู้มีอาชีพรับจ้างงานตามประกาศสอบราคาจ้างดังกล่าว ซึ่งมีผลงานก่อสร้างประเภทเดียวกัน  ในวงเงินไม่น้อยกว่าสัญญาละ  275,000  บาท (สองแสนเจ็ดหมื่นห้าพันบาทถ้วน)


2.  ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น และได้แจ้งเวียนชื่อแล้ว
3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาล
ของผู้เสนอราคาได้มีคำสั่งให้สละสิทธิ์หรือความคุ้มกันเช่นว่านั้น
4. เป็นผู้ผ่านการคัดเลือกผู้มีคุณสมบัติเบื้องต้นในการจ้างของเทศบาลตำบลพรหมโลก


5.  ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่เทศบาลตำบลพรหมโลก  ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้


กำหนดดูสถานที่ก่อสร้าง  และรับฟังคำชี้แจงรายละเอียดเพิ่มเติมในวันที่  29       เดือน  สิงหาคม พ.ศ.2554   เวลา  11.30 น.   ณ  เทศบาลตำบลพรหมโลก  สำหรับผู้ที่ไม่ไปดูสถานที่ก่อสร้างให้ถือว่ารับทราบปัญหาและเข้าใจรายละเอียดดีแล้วจะโต้แย้งสิทธิหรือผลประโยชน์อื่น ๆ ของตนไม่ได้
กำหนดยื่นซองสอบราคาในวันและเวลาทำการของทางราชการ ตั้งแต่วันที่   16       เดือน  
สิงหาคม  2554    ถึง วันที่    30     เดือน   สิงหาคม  2554   ณ  สำนักงานเทศบาลตำบลพรหมโลก  และกำหนดเปิดซองสอบราคา ในวันที่     31       เดือน  สิงหาคม  2554   ณ  ศูนย์รวมข้อมูลจัดซื้อ/จัดจ้างอำเภอพรหมคีรี ตั้งแต่เวลา 11.00 น.เป็นต้นไป

                               ผู้สนใจติดต่อขอรายละเอียดและซื้อเอกสารสอบราคา  ในราคาชุดละ  1,500  บาท  ได้ที่กองคลัง  เทศบาลตำบลพรหมโลก  ในวันและเวลาราชการ   ตั้งแต่วันที่     16       เดือน  สิงหาคม  2554  จนถึงวันที่ 30          เดือน   สิงหาคม  2554      หรือสอบถามทางหมายเลขโทรศัพท์  0-7539-6163  ในวันและเวลาราชการ 


ประกาศ  ณ  วันที่   16      เดือน    สิงหาคม     พ.ศ  2554
(นายรณชัย  คีรีเพ็ชร)
นายกเทศมนตรีตำบลพรหมโลก

